PM

Lillehammer orienteringsklubb ønsker alle velkommen til

Sprintcup og torsdagsløp onsdag 22. mai 2019 kl. 18

**Atkomst:** Arenaen er "paddocken" i Lysgårdsbakken olympiske hoppanlegg. Følg skilting til Olympiaparken til rundkjøringen ved hallene, deretter til Lysgårdsbakkene.

**Parkering:** Ved hoppbakken. P-avgift på automat.

**Kartet**: Tatt i bruk i fjor men ennå ikke "utgitt". Sprintformat, målestokk 1:4000. Terrenget er noen steder i tre etasjer, **se bilder på baksiden (side 2)**.

**Terrenget** har store høydeforskjeller, men løypene går ikke helt opp til hoppet selv om mange trener i trappene. Det varierer mellom grus, asfalt, betong- og tretrapper, plen og skog. Det er ikke forbudt å bruke piggsko. Er det vått, kan det lønne seg. Det er noen bratte skråninger.

**Start:** Er i undergangen øst for paddocken. Første start er kl. 18. Løpere som ikke deltar i sprintcupen, har fri starttid. Disse bør i størst mulig utstrekning starte etter de som har fast starttid.

**Alle unntatt N-løperne skal løpe to runder,** ikke med kartbytte men med "kartsnu". Pass på at du begynner med løype A. Når dere kommer til post 140, snur dere kartet og finner løype B på baksiden. Der er post 140 merket med trekant. **Husk å stemple på post 140!**

Noen av løypene passerer vegen ("VIP-veien fra OL 1994). Se opp for biler!

**Løyper og klasseinndeling.**

**OBS! Pga. en målestokkfeil er løypene 20% lenger enn oppgitt i tidligere PM.**

|  |  |  |  |
| --- | --- | --- | --- |
|  | Klasser | Nivå | Lengde |
| Løype 1 | H17-, H40, H50, H60, D17, D40 | A | 3,1 km |
| Løype 2 | D/H 13-16, D50, D60, D/H 70 | A | 2,3 km |
| Løype 3 | D/H 11-12, C åpen | B/C | 2,1 km |
| N-løype | D/H 11-12N, N åpen | N | 1,0 km |

"Torsdagsløpere" melder seg på i løype 1 (lengst), løype 2 (mellomlang) eller løype 3 (kort), eller i N-løypa.

**Premier:** Sprintcup-ledelsen står for premiering sammenlagt.

Karttegner, løypelegger og løpsleder: Jon Vegard Lunde.





Øverst: Denne bygningen ovenfor tribunene i øst har en "veranda" i hele bredden, og under denne et område under tak som ikke kunne framstilles på kartet.

Over til venstre: De to gjennomgangen mellom paddocken og "ringveien" utenfor er stengt, og markert med tjukk strek på kartet i begge ender.

Over til høyre: Det er to slike lyskastertårn, øst og vest for paddocken. Under tårnet er det en gjennomgang. I den østre gjennomgangen er start. Tårnene er ikke vist på kartet.